OpenLLM-France/wikimedia huggingface dataset:
# Cipriano García Sánchez

Cipriano García Sánchez (Manzanares de la Mancha, 26 de setembre de 1927 - Castelldefels, 22 de maig de 1995) fou un polític i sindicalista català.
El 1943 entrà a treballar a les mines de Almuradiel, que deixà el 1951, quan s'establí al barri de Ca n'Anglada de Terrassa, on treballà a RENFE i a Cerámica Egara. Afiliat al Partit Socialista Unificat de Catalunya (PSUC), el 1954 passà a formar part de la direcció egarenca del partit. Participà en la vaga de les bicicletes de 1956 i el 1957 fou detingut a la tornada d'un congrés clandestí del PSUC a França, raó per la qual fou tancat al Penal de Burgos fins al 1959. El 1960 participà a Terrassa en les protestes per les detencions de Jordi Pujol i Soley i els altres implicats en els fets del Palau, raó per la qual fou jutjat en consell de guerra amb sis sindicalistes més i tancat novament al Penal de Burgos fins a 1964. A la sortida participà en la creació de Comissions Obreres i el 1965 accedí per primer cop als comitès central i executiu del partit. Després del VIII Congrés del Partit Comunista d'Espanya formà part del seu comitè central. Fou detingut novament el 1967, any en què formà part de la coordinadora general de CCOO en nom de la Comissió Obrera Nacional de Catalunya. Assolí escapolir-se durant la caiguda dels dirigents del sindicat el 1972, cosa que provocà l'anomenat Procés 1001, i des d'aleshores fins a 1975 fou el màxim responsable de la coordinadora de Comissions Obreres a la clandestinitat.
A les eleccions generals espanyoles de 1979 fou elegit diputat a les Corts de Madrid fins al 1982, on va fou vocal de la Comissió de Treball del Congrés dels Diputats. A les eleccions autonòmiques de 1984 fou elegit diputat fins al 1988. Defensà la unitat de la classe treballadora del Principat front les temptatives neolerrouxistes pretesament d'esquerres. Instal·lat ja a Castelldefels, encapçalà les llistes municipals d'Iniciativa per Catalunya (IC) a les eleccions municipals espanyoles de 1991. Morí en un accident durant una encartellada a les següents municipals. En la seva memòria la Comissió Obrera Nacional de Catalunya (CONC) ha creat la Fundació Cipriano García.
Al seu enterrament hi assistiren 1.500 persones i el seu fèretre es cobrí significativament, com assenyalà Teresa Pàmies, amb tres banderes: la catalana, la del sindicat Comissions Obreres i la del PSUC.

## Obres

* La clase obrera y el problema nacional a Catalunya 70 (1970)
* El model Terrassa a La nostra utopia. PSUC cinquanta anys d'història, (1986)

## Referències

* ↑ Fitxa del Congrés dels Diputats
* ↑ «Cipriano García Sánchez». Gran Enciclopèdia Catalana. Barcelona: Grup Enciclopèdia Catalana.
* ↑ Biografia de Cipriano García Arxivat 2012-12-11 a Wayback Machine. a la Fundació Cipriano García
* ↑ Pàmies, 2000, p. 80-81.
* Pàmies, Teresa. Cròniques de comiat. 1a ed.. Barcelona: Empúries, 2000.

## Enllaços externs

* Tret de Marxists.org (amb llicència GFDL).
# Ichthyscopus malacopterus

Ichthyscopus malacopterus és una espècie de peix pertanyent a la família dels uranoscòpids.

## Descripció

* 2 espines a l'aleta dorsal i 19 radis tous a l'anal.
* És de color marró clar amb taques ovalades o rodones de color blanc a la part dorsal.

## Hàbitat

És un peix marí, demersal i de clima tropical.

## Distribució geogràfica

Es troba al Pacífic occidental central: Indonèsia i l'est de Malàisia.

## Observacions

És inofensiu per als humans.

## Referències

* ↑ Swainson W., 1839. The natural history and classification of fishes, amphibians, & reptiles, or monocardian animals. Londres. Nat. Hist. & Class. v. 2. i-vi + 1-448.
* ↑ uBio (anglès)
* ↑ Bennett, E. T., 1830. Class Pisces. Pp. 686-694. A: Memoir of the Life and Public Services of Sir Thomas Stamford Raffles.... By his Widow (Lady Stamford Raffles). Memoir of the Life and Public Services of Sir Thomas Stamford Raffles...: 701 pp.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Kishimoto, H., 2001. Uranoscopidae. Stargazers. P. 3519-3531. A: K.E. Carpenter i V. Niem (eds.). FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae), estuarine crocodiles.. FAO, Roma.

## Enllaços externs

* BioLib (anglès)
* AQUATAB
# Osnes

Osnes és un municipi francès situat al departament de les Ardenes i a la regió del Gran Est. L'any 2007 tenia 228 habitants.

## Demografia
### Població

El 2007 la població de fet d'Osnes era de 228 persones. Hi havia 92 famílies de les quals 28 eren unipersonals (8 homes vivint sols i 20 dones vivint soles), 44 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 113 habitatges, 94 eren l'habitatge principal de la família, 4 eren segones residències i 16 estaven desocupats. 108 eren cases i 5 eren apartaments. Dels 94 habitatges principals, 72 estaven ocupats pels seus propietaris, 20 estaven llogats i ocupats pels llogaters i 2 estaven cedits a títol gratuït; 2 tenien dues cambres, 9 en tenien tres, 29 en tenien quatre i 54 en tenien cinc o més. 77 habitatges disposaven pel capbaix d'una plaça de pàrquing. A 44 habitatges hi havia un automòbil i a 36 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Osnes el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 4 |
| 0 | 80 a 84 | 4 |
| 4 | 75 a 79 | 4 |
| 12 | 70 a 74 | 8 |
| 4 | 65 a 69 | 4 |
| 8 | 60 a 64 | 4 |
| 16 | 55 a 59 | 8 |
| 8 | 50 a 54 | 4 |
| 12 | 45 a 49 | 16 |
| 8 | 40 a 44 | 4 |
| 0 | 35 a 39 | 4 |
| 0 | 30 a 34 | 4 |
| 4 | 25 a 29 | 4 |
| 20 | 20 a 24 | 8 |
| 12 | 15 a 19 | 8 |
| 4 | 10 a 14 | 8 |
| 8 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 138 persones, 78 eren actives i 60 eren inactives. De les 78 persones actives 74 estaven ocupades (44 homes i 30 dones) i 4 estaven aturades (3 homes i 1 dona). De les 60 persones inactives 22 estaven jubilades, 11 estaven estudiant i 27 estaven classificades com a «altres inactius».

### Ingressos

El 2009 a Osnes hi havia 95 unitats fiscals que integraven 220 persones, la mediana anual d'ingressos fiscals per persona era de 15.355 €.

### Activitats econòmiques

L'únic establiment que hi havia el 2007 era d'una empresa de fabricació d'altres productes industrials.
L'any 2000 a Osnes hi havia 7 explotacions agrícoles que ocupaven un total de 340 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques d'Osnes a l'INSEE.
* Évolution et structure de la population Fitxa amb el detall de dades d'Osnes a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Tuc de Sanèla

El Tuc de Sanèla o bonh de Garòs és una muntanya de 2.178 metres que es troba entre els municipis de Naut Aran i de Vielha e Mijaran, a la comarca de la Vall d'Aran.

## Referències

* ↑ Geògraf Salvador Llobet Edicions Cartogràfiques. Val d'Aran, Esc. 1:40.000. 1a edició. Granollers: Editorial Alpina, 2001. ISBN 84-8090-048-2.
* ↑ Institut Cartogràfic i Geològic de Catalunya
# Escola de pensament

Una escola de pensament és la perspectiva d'un grup de persones que compateixen característiques comunes d'opinió, de filosofia, disciplina, creença, ideologia econòmica, moviment social, moviment cultural o moviment artístic.

## Vegeu també

* Pensament

## Referències

* ↑ «school of thought». Cambridge University Press. Arxivat de l'original el 14 febrer 2022. [Consulta: 3 octubre 2021].
* ↑ «Evaluating Mintzberg’s 10 schools of thoughts for strategy formulation». Financial Express. Indian Express group, 17-06-2019 [Consulta: 3 octubre 2021].
# Cipriano Garijo y Aljama

Cipriano Garijo y Aljama (Montoro, Còrdova, 1838 - Madrid, 1911) fou un advocat i polític espanyol. Estudià dret i s'establí a Madrid, on milità al Partit Liberal i el 1874 fou nomenat governador civil de les Illes Balears. El 1881 fou elegit diputat per primer cop al Congrés dels Diputats per la circumscripció d'Eivissa i Formentera, i ho fou novament el 1891 i 1893. Durant la darrera legislatura es va proposar el seu nomenament com a intendent a Cuba, però el canvi de govern frustrà el nomenament.
A les eleccions generals espanyoles de 1896 i 1901 fou elegit diputat per la província de Lleida (circumscripció de les Borges Blanques, i a les de 1905 i 1910 ho fou novament per la circumscripció d'Eivissa. Morí un any després i fou nomenat fill adoptiu d'Eivissa.

## Notes

* ↑ José Varela Ortega. El poder de la influencia: geografía del caciquismo en España (1875-1923), p.724.

## Referències

* Biografia Arxivat 2009-12-17 a Wayback Machine.
* Fitxa del Congrés dels Diputats (castellà)
# Iehuda Amikhai

Iehuda Amikhai (יהודה עמיחי Yehudà Amihay) nascut Ludwig Pfeuffer (Würzburg, 3 de maig 1924 – Jerusalem 22 de setembre de 2000) va ser un escriptor israelià considerat un dels millors poetes contemporanis en hebreu. Va ser dels primers a escriure en hebreu col·loquial. La seva obra tracta temes quotidians, ironies i amors dolorosos, la religió i la terra i la ciutat de Jerusalem. La seva obra ha tingut una gran influència en la creació de la poesia israeliana moderna.

## Traduccions al català

* Poemes de cos i d'ànima. Traducció de Manuel Forcano. Martorell: Adesiara editorial, 2018

## Referències

* ↑ Transcripció que fa servir l'editorial Proa en les seues publicacions
# Tuc de Sarrahèra

El Tuc de Sarrahèra és una muntanya de 2.634 metres que es troba entre els municipis de Naut Aran i de Vielha e Mijaran, a la comarca de la Vall d'Aran. Forma part de la Sèrra de Rius. Del Tuc surt una carena en direcció Nord que l'enllaça amb el pic Labada de Sarrahèra (2.500,70 metres).
Al vessant occidental del Tuc de Sarrahèra es troba el Lac Redon, mentre que en el vessant oriental es troba el Lac de Rius.
Aquest cim està inclòs al llistat dels 100 cims de la FEEC

## Referències

* ↑ Institut Cartogràfic i Geològic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Forgan

Forgan és una població dels Estats Units a l'estat d'Oklahoma. Segons el cens del 2000 tenia 532 habitants.

## Demografia

Segons el cens del 2000, Forgan tenia 532 habitants, 197 habitatges, i 143 famílies. La densitat de població era de 555,2 habitants per km².
Dels 197 habitatges en un 37,1% hi vivien nens de menys de 18 anys, en un 57,9% hi vivien parelles casades, en un 12,2% dones solteres, i en un 27,4% no eren unitats familiars. En el 25,4% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,22.
Per edats la població es repartia de la següent manera: un 33,3% tenia menys de 18 anys, un 6,4% entre 18 i 24, un 27,8% entre 25 i 44, un 21,4% de 45 a 60 i un 11,1% 65 anys o més.
L'edat mediana era de 33 anys. Per cada 100 dones de 18 o més anys hi havia 87,8 homes.
La renda mediana per habitatge era de 26.739 $ i la renda mediana per família de 29.167 $. Els homes tenien una renda mediana de 25.000 $ mentre que les dones 18.409 $. La renda per capita de la població era de 13.250 $. Entorn del 17,6% de les famílies i el 17,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Forgan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Forgan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Esquella

Una esquella o picarol és una campana lligada al coll del ramat que es deixa pasturar lliurement. Les esquelles serveixen perquè les peces de ramat, típicament vaques o cabres, no s'allunyin sense que el pastor les pugui sentir.
La menció més antiga d'una esquella és a un document alemany del segle xiv. A Catalunya la paraula "esquella" va ser immortalitzada amb el setmanari satíric L'Esquella de la Torratxa, fundat l'any 1872. Aquesta publicació duia el subtítol següent: Periòdich satíric, humorístich, ilustrat i literari. Donarà al menos uns esquellots cada setmana.
S'anomena borromba l'esquella grossa que es penja al coll de les eugues, vaques, ovelles o crestons que menen el ramat. S'anomena truc o truquet a l'esquella bombada en la seva part superior que porten els moltons.

## Referències

* ↑ «The Oxford Pocket Dictionary of Current English 2007». Oxford University Press. [Consulta: 4 novembre 2007].
* ↑ Grimm, Deutsches Wörterbuch s.v. "Kuhschelle"
* ↑ Lluís i Pallarès, Joan. Records de la meva vida de pastor. Barcelona: Barcino, 1955, p. 93 [Consulta: 21 abril 2018].

## Vegeu també

* Esquellot, instrument musical derivat de l'esquella
* Esquella de la Torratxa

## Enllaços externs

* Robert Schwaller, Treicheln, Schellen, Glocken (1996) Arxivat 2006-03-24 a Wayback Machine. (alemany)
* Els secrets de l'Etnològic; Fes ta festa, 25 anys de cultura popular a la ràdio, El truc. (2016) (català)
Viccionari
# Idaho Springs

Idaho Springs és una població dels Estats Units a l'estat de Colorado. Segons el cens del 2000 tenia 1.889 habitants.

## Demografia

Segons el cens del 2000, Idaho Springs tenia 1.889 habitants, 841 habitatges, i 485 famílies. La densitat de població era de 701,3 habitants per km².
Dels 841 habitatges en un 27,1% hi vivien nens de menys de 18 anys, en un 42,8% hi vivien parelles casades, en un 10,9% dones solteres, i en un 42,3% no eren unitats familiars. En el 33,2% dels habitatges hi vivien persones soles el 8,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,87.
Per edats la població es repartia de la següent manera: un 23,1% tenia menys de 18 anys, un 9,1% entre 18 i 24, un 30,3% entre 25 i 44, un 28% de 45 a 60 i un 9,5% 65 anys o més.
L'edat mediana era de 39 anys. Per cada 100 dones de 18 o més anys hi havia 103,9 homes.
La renda mediana per habitatge era de 39.643 $ i la renda mediana per família de 48.790 $. Els homes tenien una renda mediana de 35.446 $ mentre que les dones 22.688 $. La renda per capita de la població era de 20.789 $. Entorn del 2,2% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Idaho Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Idaho Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Halichoeres bleekeri

Halichoeres bleekeri és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 12,2 cm de longitud total.

## Distribució geogràfica

Es troba des del Japó fins a les Filipines.

## Referències

* ↑ BioLib
* 1 2 FishBase (anglès)

## Bibliografia

* Helfman, G., B. Collette i D. Facey: The diversity of fishes. Blackwell Science, Malden, Malden, Massachusetts (Estats Units), 1997.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Três Lagoas

Três Lagoas és una ciutat de l'estat brasiler de Mato Grosso do Sul. El 2016 tenia 115.561 habitants.

## Referències

* ↑ «Três Lagoas - Panorama» (en portuguès brasiler). Cidades. IBGE. [Consulta: 3 desembre 2023].
* ↑ «Três Lagoas - História & Fotos» (en portuguès brasiler). Cidades. IBGE. [Consulta: 3 desembre 2023].
# Jacopo da Verona
## Biografia

Jacopo da Verona (Verona, 1355 - mort després de 1443) va ser un pintor italià. Giuseppe Biadego va identificar Jacopo da Verona amb Jacopo quondam Silvestri de S. Cecilia, del qual hi ha documents que en proven la presència a Verona l'any 1388 i que el qualifiquen com a pintor. Va realitzar els frescos de l'interior de l'església de Sant Miquel de Pavia.

## Referències

* ↑ DBI Maria Elena Massimi Jacopo-da-verona_res-6f7c37aa-87ee-11dc-8e9d-0016357eee51 2004
# Idalou

Idalou és una ciutat al Comtat de Lubbock a l'estat de Texas. Segons el cens del 2000 tenia 2.157 habitants.

## Demografia

Segons el cens del 2000, Idalou tenia 2.157 habitants, 796 habitatges, i 593 famílies. La densitat de població era de 849,8 habitants per km².
Dels 796 habitatges en un 36,8% hi vivien nens de menys de 18 anys, en un 60,1% hi vivien parelles casades, en un 10,7% dones solteres, i en un 25,4% no eren unitats familiars. En el 24,2% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,22.
Per edats la població es repartia de la següent manera: un 29,3% tenia menys de 18 anys, un 7,8% entre 18 i 24, un 25,5% entre 25 i 44, un 23,3% de 45 a 60 i un 14% 65 anys o més.
L'edat mediana era de 37 anys. Per cada 100 dones de 18 o més anys hi havia 82,6 homes.
La renda mediana per habitatge era de 34.167 $ i la renda mediana per família de 39.766 $. Els homes tenien una renda mediana de 29.556 $ mentre que les dones 20.150 $. La renda per capita de la població era de 14.664 $. Aproximadament el 10,2% de les famílies i l'11,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Idalou». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Idalou». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].

## Enllaços externs

* Idalou - Lloc web oficial
* http://www.idalouisd.net
* Handbook of Texas Online: Idalou, Texas
# Henrik Sundblad

Henrik Gabriel Alexander Sundblad, (Närpes (Ostrobòtnia), 4 de març, 1880 - Porvoo (Uusimaa), 28 d'agost, 1947), va ser un compositor finlandès, pare de Heidi Sundblad-Halme.
Sundblad va ser cantor-organista a l'Assemblea Nacional Sueca de Porvoo des de 1912. Com a compositor, va aparèixer principalment en el camp de la música espiritual, incloent cantates, himnes, himnes i obres d'orgue, però també va compondre obres musicals profanes, com ara corals. , cançons solistes i duets. Va organitzar música popular d'Ostrobotnia per a diversos conjunts instrumentals i cors.

## Fonts

* Sundblad, Henrik a Uppslagsverket Finlàndia (edició web, 2012). CC-BY-SA 4.0
# Parteni (camarlenc)

Parteni (en llatí Parthenius, en grec Παρθένιος) era el cap de camarlencs (cubiculo praepositus) de Domicià.
Va prendre part activa a la conspiració que va posar fi a la vida de l'emperador l'any 96, i després va persuadir a Nerva d'acceptar la corona, però al cap de poc va ser executat junt amb altres conspiradors, per soldats partidaris de Domicià, sense que Nerva pogués o volgués fer res per evitar-ho. Els soldats li van tallar els genitals, els van tirar a la cara i després el van estrangular.

## Referències

* ↑ [https://quod.lib.umich.edu/m/moa/acl3129.0003.001/137?page=root;rgn=full+text;size=100;view=image;q1=PartheniusSmith,+William+(editor).+Dictionary+of+Greek+and+Roman+biography+and+mythology.+Vol.+III.++Boston:+Little,+Brown+&+Comp.,+1867,+p. 129. ]
# Trévérien

Trévérien (en bretó Treverian) és un municipi francès, situat a la regió de Bretanya, al departament d'Ille i Vilaine. L'any 2006 tenia 722 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 531 | 577 | 520 | 476 | 487 | 524 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Michel Thébault | |
| 2008- | Madeleine Régeard | |
# Fujiko Fujio

Fujiko Fujio (藤子不二雄, Fujiko Fujio) fou el malnom artístic d'una parella de mangakes japonesos. Els seus noms reals són Hiroshi Fujimoto (藤本 弘, Fujimoto Hiroshi, 1933-1996) i Motoo Abiko (安孫子 素雄, Abiko Motoo, 1934-2022). La parella es va dissoldre en 1987.
Guanyaren diversos premis col·laboratius o individuals, són ben coneguts per crear la sèrie de llarga duració Doraemon, el personatge principal ha sigut reconegut oficialment com una icona cultural del Japó.

## Referències

* ↑ Yamaguchi, Mari. «Doraemon appointed Japan's first ever cartoon ambassador». China Post, 20-03-2008. [Consulta: 5 febrer 2009].
* ↑ «Doraemon named 'anime ambassador'». Japan Today, 15-03-2008. [Consulta: 5 febrer 2009].

## Enllaços externs

* Yahoo! カテゴリ – 漫画家 藤子不二雄 (japonès)
* Profile of Fujiko Fujio Arxivat 2015-01-09 a Wayback Machine. A The Ultimate Manga Guide (anglès)
* Profile of Fujiko F. Fujio Arxivat 2015-01-16 a Wayback Machine. A The Ultimate Manga Guide (anglès)
* Profile of Fujiko Fujio A Arxivat 2013-10-26 a Wayback Machine. A The Ultimate Manga Guide (anglès)
# Bonifati

Bonifati és un municipi italià, dins de la província de Cosenza, que limita amb els municipis de Cetraro, Sangineto i Sant'Agata di Esaro a la mateixa província.

## Evolució demogràfica

Població censada al municipi de Bonifati :
| Notes: | Elaboració gràfica per part de la Viquipèdia |
| | Font: ISTAT (Institut Nacional d'Estadística) |

## Referències

* ↑ «CensimentoPopolazione» (en italià). ISTAT - Istituto nazionale di statistica, 2011.

## Enllaços externs

* «Pàgina web oficial de Bonifati» (en italià).
# Estació de Salou

Salou és una estació de ferrocarril fora de servei clausurada, situada a la població de Salou, a la comarca del Tarragonès.
Aquesta estació de la línia de Tortosa va entrar en servei l'any 1865 quan va entrar en servei el tram construït per la Companyia Ferroviària d'Almansa a València i Tarragona (AVT) entre Tarragona i l'Aldea, i va deixar d'estar operativa el tretze de gener de 2020 amb l'entrada en funcionament de la variant ferroviària del corredor del Mediterrani.

## Referències

* ↑ «La nova connexió de Renfe amb València s'estrena amb un retard», 14-01-2020. [Consulta: 19 gener 2020].
* ↑ TV3. «Salou i Cambrils es queden sense tren al centre». [Consulta: 19 gener 2020].

## Vegeu també

* Xarxa ferroviària de Catalunya